CELEX: 22006D0879
Language: lt
Date: 1159315200000
Title: 2006/879/EB: 2006 m. rugsėjo 27 d. AKR ir EB Ambasadorių komiteto sprendimas Nr. 5/2006 dėl Žemės ūkio ir kaimo bendradarbiavimo techninio centro (CTA) tarnybos nuostatų

12.12.2006   
            
            
               LT
            
            
               Europos Sąjungos oficialusis leidinys
            
            
               L 350/13
            
         
      AKR IR EB AMBASADORIŲ KOMITETO SPRENDIMAS Nr. 5/2006
   2006 m. rugsėjo 27 d.
   dėl Žemės ūkio ir kaimo bendradarbiavimo techninio centro (CTA) tarnybos nuostatų
   (2006/879/EB)
   AKR IR EB AMBASADORIŲ KOMITETAS,
   atsižvelgdamas 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimą (1) (toliau – Kotonu susitarimas), ir ypač į jo III priedo 2 straipsnio 6 dalį,
   atsižvelgdamas į 2000 m. rugsėjo 12 d. Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo ir administravimo pagal Kotonu susitarimo Finansinį protokolą,
   atsižvelgdamas į Komisijos pasiūlymą, parengtą suderinus su Žemės ūkio ir kaimo bendradarbiavimo techniniu centru,
   kadangi pasirašius Kotonu susitarimą Ambasadorių komitetas turi priimti Žemės ūkio ir kaimo bendradarbiavimo techninio centro (CTA) tarnybos nuostatus,
   PRIĖMĖ ŽEMĖS ŪKIO IR KAIMO BENDRADARBIAVIMO TECHNINIO CENTRO TARNYBOS NUOSTATUS:
   I ANTRAŠTINĖ DALIS
   BENDROSIOS NUOSTATOS
   1 straipsnis
   1.   Šie Tarnybos nuostatai (toliau – nuostatai) yra nustatyti atsižvelgiant į Žemės ūkio ir kaimo bendradarbiavimo techninio centro (toliau – Centras) veiklos tarptautinį ir viešąjį pobūdį. Ypač jie reglamentuoja personalo teises ir pareigas, įdarbinimo, pareigybių skirstymo ir tarnybos nutraukimo sąlygas; darbo sąlygas; atlyginimų ir socialinių išmokų mokėjimo, drausminimo ir skundų pateikimo tvarką.
   2.   Centro Vykdomoji taryba (toliau – Vykdomoji taryba) šių nuostatų nustatytose ribose gali priimti jai Centro direktoriaus (toliau – direktorius) pateiktus vidaus taisyklių pasiūlymus arba pakeitimus, kad šių nuostatų principai būtų išdėstyti kuo išsamiau; ši teisė ypač bus taikoma aiškiai numatytiems jų aspektams.
   3.   Vykdomoji taryba AKR–EB Ambasadorių komitetui (toliau – komitetas) ir Komisijai praneša apie priimtus vidaus taisyklių pasiūlymus arba jų pakeitimus kaip įmanoma greičiau ir vėliausiai per trisdešimt darbo dienų nuo jų priėmimo datos.
   Jei Vykdomoji taryba mano, kad tai būtina, ji gali laikinai arba sąlyginai taikyti savo priimtus pasiūlymus dėl vidaus taisyklių arba jų pakeitimus. Šių pasiūlymų negalima pradėti taikyti anksčiau, nei Vykdomoji taryba juos priėmė.
   Per daugiausiai trejus mėnesius nuo pranešimo gavimo datos Komitetas arba patvirtina vidaus taisykles, apie kurias jam buvo pranešta, arba daro pakeitimus.
   4.   Direktoriui ir Centro personalui taikomą teisinį pagrindą pagal 2 straipsnį sudaro Kotonu susitarimas, tarp Nyderlandų ir Centro pasirašytas Vyriausiųjų valdybų susitarimas, Centro statutas ir darbo tvarkos taisyklės, šie nuostatai ir priedai, kurie yra jų sudedamoji dalis, Centro finansiniai nuostatai, vidaus taisyklės, priimtos pagal 2 ir 3 dalis po šių nuostatų įsigaliojimo, direktoriaus priimtos vidaus įgyvendinimo taisyklės ir bet kurios raštu nustatytos atskiros sąlygos, patvirtintos Vykdomosios tarybos arba įdarbinimo momentu, arba vėliau.
   2 straipsnis
   1.   Šie nuostatai nustato sąlygas, taikomas:
   
               —
            
            
               Centro direktoriui,
            
         
               —
            
            
               Centro personalui,
            
         
               —
            
            
               Centro vietos personalui.
            
         2.   Vadovaujantis šiais nuostatais Centro personalo narys yra kiekvienas pagal direktoriaus pasirašytą terminuotą darbo sutartį įdarbintas bet kuris asmuo remiantis 6 straipsnio 2 dalies a ir b punktais ir juose numatytomis sąlygomis bei apribojimais.
   3.   Šiuose nuostatuose vietos personalo narys yra bet kuris asmuo nustatytam laikotarpiui ir pagal vietos papročius Centro įdarbintas pagal sutartį fiziniam darbui ar aptarnavimo pareigoms atlikti 7 straipsnyje nenurodytoje tarnyboje.
   4.   Visos šiuose nuostatuose esančios nuorodos į vyriškosios lyties asmenį taip pat laikomos nuorodomis į moteriškosios lyties asmenį ir vice-versa, išskyrus atvejus, kai iš konteksto aiškiai matyti, kad yra kitaip.
   3 straipsnis
   1.   Vykdomoji taryba atsako už direktoriaus pasiūlyto 2.A ir 2.B lygio personalo priėmimo į darbą patvirtinimą ir personalo sutarčių bei atskirų konkrečių sąlygų, susijusių su vienu ar daugiau personalo narių, atnaujinimą, pratęsimą bei nutraukimą.
   Dėl vietos personalo narių įdarbinimo ir jų sutarčių atnaujinimo, pratęsimo arba nutraukimo sprendžia direktorius įprastine tvarka ir pagal vidaus taisykles, kurias direktoriaus siūlymu priėmė Vykdomoji taryba.
   2.   Direktorius prašo Vykdomosios tarybos sutikimo, kai reikia spręsti bet kokius su personalo įdarbinimu ir jų sutarčių atnaujinimu, pratęsimu ar nutraukimu susijusius klausimus. Šie klausimai, inter alia, susiję su laisvomis darbo vietomis, su paskelbimo apie laisvas darbo vietas būdais, su gautomis kandidatūromis ir kandidatų atrankos būdais bei kriterijais.
   4 straipsnis
   1.   Įsteigiami:
   
               —
            
            
               Personalo komitetas,
            
         
               —
            
            
               Įdarbinimo/paaukštinimo pareigose komitetas,
            
         kurie atlieka funkcijas, skirtas jiems pagal šiuos nuostatus.
   Šių organų sudėtis ir veiklos principai nustatomi pagal V priedo nuostatas.
   2.   Personalo komitetas atstovauja personalo interesus Centre ir palaiko ryšį tarp Centro ir personalo. Jis prisideda prie tinkamos tarnybų veiklos užtikrinimo leisdamas personalui pareikšti savo nuomonę ir pasisakyti klausimais, kurie yra su jais susiję.
   Personalo komitetas gali pateikti direktoriui pasiūlymus dėl personalo darbo sąlygų ar dėl bendrų gyvenimo sąlygų pagerinimo.
   3.   Direktorius turi būti informuojamas apie Personalo komiteto rinkimus, iškeltus kandidatus ir balsavimo rezultatus.
   Direktorius praneša Vykdomajai tarybai Personalo komiteto narių pavardes.
   Direktorius Personalo komitetui suteikia tinkamas sąlygas pareigoms atlikti.
   4.   Kiekvienai laisvai statutinei pareigybei ar paaukštinimui, kurie yra nustatyti biudžete (ir susiję su neterminuota sutartimi), direktorius skiria Įdarbinimo/paaukštinimo komitetą.
   5 straipsnis
   Centras gali prašyti komandiruotų arba trečiųjų asmenų apmokamų ekspertų paslaugų. Šie ekspertai dirba pagal direktoriaus pasiūlymu Vykdomosios tarybos patvirtintas vidaus taisykles.
   Komandiruotu ekspertu laikomas bet kuris nacionalinis ar tarptautinis pareigūnas arba privataus sektoriaus darbuotojas, turintis iš Centro personalo nario reikalaujamą kvalifikaciją ir patirtį, ir kuris yra perkeliamas laikinai dirbti į Centrą arba pagal pirmoje pastraipoje nurodytas taisykles pasikeičia su kitu personalo nariu.
   II ANTRAŠTINĖ DALIS
   PERSONALAS
   I SKYRIUS
   Paskyrimas – pareigybių skirstymas – etatai
   6 straipsnis
   1.   Vienintelis bet kurio personalo nario paskyrimo tikslas – pagal šiuose nuostatuose nustatytas sąlygas užpildyti laisvas pareigybes, nurodytas prie biudžeto pagal 10 straipsnį pridėtame pareigybių sąraše.
   2.   Statutinis personalas yra samdomas pagal vieną iš šių sutarčių:
   
               a)
            
            
               
                  neterminuotos sutartys
               
               Vykdomosios tarybos patvirtinta sutartis priklauso nuo:
               
                           —
                        
                        
                           turimų finansinių priemonių,
                        
                     
                           —
                        
                        
                           nuolatinio tinkamo pareigų atlikimo pagal 30 straipsnį,
                        
                     
                           —
                        
                        
                           personalo nario užimamos pareigybės trukmės,
                        
                     
                           —
                        
                        
                           gebėjimo atlikti sutartyje numatytas užduotis.
                        
                     Reikėtų pažymėti, kad neterminuota darbo sutartis nereiškia, kad darbas bus nuolatinis.
               Kiekviena sutartis gali būti nutraukta ėmusis drausminių priemonių;
            
         
               b)
            
            
               
                  terminuotos sutartys
               
               
                           —
                        
                        
                           Direktoriaus patvirtinta įdarbinto personalo nario sutartį, pagal kurią jis užima prie Centro biudžeto skirsnio pridėtame pareigybių sąraše numatytą darbo vietą, ir kuri biudžeto institucijos laikoma laikina. Ilgiausia tokios sutarties trukmė gali būti dveji metai, ji gali būti atnaujinama tik du kartus, o bendra jos trukmė negali būti ilgesnė kaip penkeri metai.
                        
                     
                           —
                        
                        
                           Direktoriaus patvirtinta įdarbinto personalo nario sutartis, pagal kurią jis užima darbo vietą, sukurtą pagal Centro valdomas programas arba fondus;
                        
                     
         
               c)
            
            
               
                  trumpalaikės sutartys
               
               
                           —
                        
                        
                           Direktoriaus patvirtinta personalo nario sutartį, pagal kurią jis atlieka savo užduotis dirbdamas visą arba nevisą darbo dieną, bet nėra paskirtas į pareigas, numatytas pareigybių sąraše, pridėtame prie Centro biudžeto skirsnio. Ilgiausia tokios sutarties trukmė gali būti vieneri metai, ji gali būti atnaujinama tik du kartus, o bendra jos trukmė negali būti ilgesnė kaip dveji metai.
                        
                     
                           —
                        
                        
                           Personalo nario įdarbinimo sutartyje, sudarytoje pagal I priede pateiktą pavyzdį, yra nurodoma data, nuo kurios įsigalioja neterminuota sutartis, kategorija, lygis ir pakopa, suteikta įdarbintam suinteresuotajam asmeniui, ir personalo nario pareiga laikytis šių nuostatų. Šioje sutartyje atsižvelgiama į bet kurios ankstesnėse tarnybose Centro personalo nariu išdirbtus metus.
                        
                     
         7 straipsnis
   1.   Šiuose nuostatuose nurodytos pareigybės klasifikuojamos į keturias kategorijas, išvardytas pagal jų pobūdį ir jas atitinkantį pareigų lygį, pareigų žemėjimo tvarka, t. y. „direktoriai“, „specialistas“, „raštinės darbuotojas“ ir „pagalbinis darbuotojas“.
   2.   Kiekviena kategorija skirstoma į lygius, o kiekvienas lygis – į pakopas.
   Kategorijos, lygiai (ir juos atitinkančios tipinės pareigos) ir pakopos pateikiami kartu su kita informacija II priede nurodomoje lentelėje. Remdamasis šia lentele direktorius patvirtina kiekvienos Centro pareigybės užduočių ir pareigų aprašymą.
   3.   „Specialisto“ kategorija atitinka valdymo, kūrimo ir tyrimo pareigas vystymosi srityje, ir joms vykdyti privaloma turėti universitetinį išsilavinimą. Ši kategorija skirstoma į ketverius lygius:
   
               a)
            
            
               2.A ir 2.B lygiai atitinka „pagrindinio eksperto“ pareigas, kurioms vykdyti privaloma turėti universiteto baigimo arba jį atitinkantį diplomą, suteikiantį teisę tęsti pouniversitetines studijas, ir susijusią specialią profesinę atitinkamai mažiausiai dvidešimties ir penkiolikos metų patirtį po diplomo gavimo;
            
         
               b)
            
            
               2.C ir 2.D lygiai atitinka eksperto pareigas, kurioms vykdyti privaloma turėti universiteto baigimo arba jį atitinkantį diplomą, suteikiantį teisę tęsti pouniversitetines studijas, ir specialią susijusią profesinę atitinkamai mažiausiai dešimties ir penkerių metų patirtį po diplomo gavimo.
            
         Direktoriaus siūlymu Vykdomoji taryba nustato 2.A lygio pareigybių skaičių.
   4.   „Raštinės darbuotojo“ kategorija skirstoma į tris lygius:
   
               a)
            
            
               du lygiai atitinka „pagrindinio asistento“ ir „sekretoriato asistento“ pareigas:
               
                           —
                        
                        
                           3.A lygiui gauti privaloma turėti aukštojo mokslo baigimo diplomą arba atitinkamą kvalifikaciją susijusios kompetencijos srityje ir susijusią mažiausiai dešimties metų profesinę patirtį po kvalifikacijos įgijimo,
                        
                     
                           —
                        
                        
                           3.B lygiui gauti privaloma turėti vidurinio mokslo baigimo diplomą arba atitinkamą kvalifikaciją, pripažintos sekretorių mokyklos diplomą ir susijusią mažiausiai penkerių metų profesinę patirtį po kvalifikacijos įgijimo;
                        
                     
         
               b)
            
            
               3.C atitinka „sekretoriaus“ pareigas, kurių vykdymui privaloma turėti vidurinio mokslo baigimo diplomą arba atitinkamą kvalifikaciją ir susijusią mažiausiai trejų metų profesinę patirtį po kvalifikacijos įgijimo.
            
         5.   „Pagalbinio darbuotojo“ kategorija priskiriama 4.A lygiui, atitinkančiam „techninio darbuotojo“ pareigas, į kurias įeina fizinis darbas ar aptarnavimo pareigos, kurių vykdymui privaloma turėti pradinio mokslo baigimo diplomą, kurį, jei reikia, papildo techninės žinios, ir mažiausiai dvejų metų profesinę patirtį.
   8 straipsnis
   1.   Paskyrimo momentu personalo narį, nustatydamas jo kategoriją, lygį ir pakopą, klasifikuoja direktorius, atsižvelgdamas į biudžetą ir pagal vidaus taisykles, kurias direktoriaus siūlymu priėmė Vykdomoji taryba.
   2.   Įdarbintas personalo narys priskiriamas pirmai savo lygio pakopai.
   Tačiau atsižvelgdamas į suinteresuotojo asmens išsilavinimą ir specialiąją profesinę patirtį, direktorius gali padaryti išimtį ir priskirti jo pareigas 2 pakopai.
   3.   Jei personalo narys paskiriamas į pareigas, kurios atitinka aukštesnį lygį nei tos, į kurias jis buvo paskirtas, tai reikia keisti ir jo sutartį.
   9 straipsnis
   1.   Atsižvelgdamas tik į Centro interesus ir nepaisydamas pilietybės, direktorius kiekvieną personalo narį perkėlimo būdu paskiria į darbo vietą, kur reikalinga jo kategorijos ir lygio pareigybė.
   2.   Į kiekvieno lygio skyriaus vadovo ar vadovo pavaduotojo pareigas personalo narys skiriamas tik dėl funkcinių priežasčių.
   3.   Personalo narių paskyrimas kiek įmanoma atspindi jungtinį Centro AKR–EB pobūdį.
   10 straipsnis
   Prie metinio Centro biudžeto pridėtame sąraše nustatytas kiekvienos kategorijos bei lygio pareigybių skaičius ir patikslinamos galimos laisvos pareigybės.
   II SKYRIUS
   Teisės ir pareigos
   11 straipsnis
   1.   Personalo narys turi vykdyti savo pareigas ir elgtis atsižvelgdamas tik į Centro interesus, neprašydamas ir nepriimdamas jokios vyriausybės, valdžios institucijos, organizacijos ar asmenų, nepriklausančių CTA, nurodymų.
   2.   Personalo narys be direktoriaus leidimo iš vyriausybės ar bet kokios kitos Centrui nepriklausančios institucijos negali priimti jokios paslaugos, dovanos ar atlyginimo, išskyrus paslaugas, kurios buvo suteiktos arba prieš jį paskiriant, arba per tikslines atostogas ir tik už tas paslaugas.
   12 straipsnis
   1.   Personalo narys turi susilaikyti nuo bet kokio veiksmo ir ypač nuo bet kokio viešo nuomonės pareiškimo, kuris gali pakenkti jo pareigų garbei arba Centro reputacijai.
   2.   Personalo narys turi susilaikyti nuo bet kokios atlyginamos ar neatlyginamos veiklos, kuri gali pakenkti jo nepriklausomumui arba Centro interesams.
   13 straipsnis
   Jei personalo nario teisėtas sutuoktinis ar asmuo, su kuriuo jis gyvena šeimoje, turi apmokamą darbą, personalo narys apie tai praneša direktoriui.
   Tuo atveju, jei ta veikla yra nesuderinama su personalo nario pareigomis arba Centro interesais ir jei personalo narys negali garantuoti, kad ji bus nutraukta per nustatytą ir protingą laikotarpį, direktorius Vykdomajai tarybai siūlo sprendimą dėl tokio personalo nario palikimo pareigose, jo sutarties nutraukimo arba laikino jo sutarties sustabdymo.
   14 straipsnis
   Personalo narys, kuris eidamas savo pareigas privalo pasisakyti dėl aptariamo reikalo ar sprendimo, kuriuo jis yra asmeniškai suinteresuotas ir tokiu būdu rizikuoja sukompromituoti savo nepriklausomumą, apie tai turi informuoti direktorių.
   15 straipsnis
   Iš užimamų pareigų pasitraukęs pareigūnas privalo laikytis garbingumo ir taktiškumo principų sutikdamas eiti tam tikras pareigas ar gaudamas tam tikrą naudą, tiesiogiai ar netiesiogiai susijusias su Centru.
   16 straipsnis
   1.   Personalo narys privalo kaip įmanoma stengtis nepaskleisti faktų ir informacijos, susijusių su jo pareigomis arba apie kuriuos jam tapo žinoma vykdant savo pareigas; jis jokiu būdu ir jokia forma negali perduoti neįgaliotam fiziniam ar juridiniam asmeniui jokio dokumento ir informacijos, kuri nebuvo paskelbta viešai. Jis turi laikytis šio reikalavimo dešimt metų po to, kai pasitraukia iš užimamų pareigų.
   2.   Be direktoriaus leidimo personalo narys negali vienas ar grupėje su kitais asmenimis atskleisti ar kam nors leisti atskleisti jokio dokumento, kurio turinys susijęs su Centro veikla. Toks leidimas gali būti neišduodamas tik tuo atveju, jei numatytas paviešinimas galėtų pakenkti Centro interesams.
   17 straipsnis
   Visos teisės, įskaitant autoriaus teises ir kitas intelektualinės nuosavybės teises, į personalo nario atliktus darbus einant pareigas, yra Centro nuosavybė.
   18 straipsnis
   Personalo narys privalo reziduoti įdarbinimo vietoje arba tokiu atstumu nuo jos, kad tai jam netrukdytų atlikti savo pareigų.
   19 straipsnis
   1.   Nepaisant užimamų pareigų, personalo narys privalo padėti ir patarti savo vyresnybei; jis yra atsakingas už jam patikėtų užduočių vykdymą.
   2.   Personalo narys, kuris yra atsakingas už tarnybos veiklą, savo vadovams atsako už jam suteiktus įgaliojimus ir už jo duotų nurodymų vykdymą. Asmeninė jo pavaldinių atsakomybė neatleidžia jo nuo jam tenkančios atsakomybės.
   3.   Jei gautas nurodymas jam atrodo neteisėtas arba jei jis mano, kad jo vykdymas gali sukelti neigiamas pasekmes, personalo narys savo nuomonę turi išreikšti, jei reikia – raštu, savo vadovui. Jei jis iš savo vadovo gauna raštišką nurodymų patvirtinimą, jis juos vykdo, jei šie nurodymai nepažeidžia baudžiamosios teisės ar nesukelia didelio pavojaus asmeniniam saugumui. Jei nurodymai pažeidžia įstatymus, personalo narys apie tai praneša direktoriui.
   20 straipsnis
   1.   Personalo narys privalo atlyginti visą ar dalį bet kurios žalos, kurią Centras patyrė dėl jo sunkios klaidos, padarytos jam einant savo pareigas, ar jei ji susijusi su jo einamomis pareigomis.
   2.   Direktoriaus siūlymu Vykdomoji taryba, laikydamasi nustatytos tvarkos dėl drausminių priemonių, priima pagrįstą sprendimą.
   21 straipsnis
   1.   Privilegijos ir imunitetai Centro personalo nariams suteikiami tik Centro interesais. Pagal Centrui ir jo personalui taikomas atitinkamas Kotonu susitarimo protokolo dėl privilegijų ir imunitetų nuostatas ir, priklausomai nuo aplinkybių, Vyriausiųjų valdybų susitarimą, personalo nariai neatleidžiami nuo asmeninių įsipareigojimų vykdymo ar galiojančių įstatymų laikymosi bei policijos reikalavimų vykdymo.
   2.   Kai nesutariama dėl šių privilegijų ir imunitetų taikymo, suinteresuotasis personalo narys turi nedelsdamas apie tai pranešti direktoriui.
   22 straipsnis
   1.   Centras padeda bet kuriam personalo nariui visose bylose, iškeltose asmenims, kurie dėl personalo nario tarnybinės padėties ar pareigų grasino, šmeižė, įžeidinėjo ar užpuolė jį ar jo šeimos narius bei jam priklausantį turtą. Jis solidariai atlygina dėl to patirtą bet kurio personalo nario žalą, jei jis sąmoningai ar dėl aplaidumo nesukėlė šios žalos ir negalėjo gauti kompensacijos iš šią žalą padariusio asmens.
   2.   Centras personalo nariui padeda tobulėti profesijos srityje, jei tai yra suderinama su tarnybos tinkamos veiklos reikalavimais ir paties Centro interesais.
   23 straipsnis
   Personalo narys turi teisę priklausyti asociacijai; jis gali būti profsąjunginių ar profesinių organizacijų narys. Pareigų vykdymas tokiose organizacijose jokiu būdu negali kenkti atitinkamam asmeniui.
   24 straipsnis
   1.   Personalo nariai gali pateikti direktoriui prašymą, susijusį su klausimais dėl jų pareigų.
   2.   Visi su konkrečiu asmeniu susiję pagal šiuos nuostatus priimti sprendimai tuojau pat raštu pateikiami personalo nariui.
   3.   Kiekvienas personalo nariui nepalankus sprendimas turi būti pagrįstas.
   25 straipsnis
   1.   Kiekvienam personalo nariui gali būti užvesta tik viena asmens byla. Šiame dokumentų rinkinyje privalo būti:
   
               —
            
            
               visi dokumentai dėl jo administracinės padėties ir ataskaitos, liudijančios jo kompetenciją, darbo našumą ar elgesį tarnyboje,
            
         
               —
            
            
               bet kurios personalo nario pateiktos pastabos minėtų dokumentų atžvilgiu.
            
         Kiekvienas personalo narys turi teisę susipažinti su visais dokumentais, esančiais jo asmens byloje. Pasitraukęs iš tarnybos, jis išsaugo šią teisę ilgiausiai dvejų metų laikotarpiui.
   Asmens byla yra slapta, o į ją pasižiūrėti gali tik Administracijos pareigūnai. Atitinkamų dokumentų kopijos perduodamos Tarptautinės darbo organizacijos Administraciniam teismui, jei susijusiam asmeniui teisme pareiškiamas ieškinys ir jei teismas to reikalauja.
   2.   Kiekvienas asmens byloje esantis dokumentas, susijęs su pirmojo sunkumo laipsnio drausmine priemone pagal 55 straipsnio 2 dalį, yra sunaikinamas po trejų metų, jei per šį laikotarpį personalo nariui nebuvo taikomos naujos drausminės priemonės.
   III SKYRIUS
   Įdarbinimas – reguliarus vertinimas – profesinis tobulėjimas – pasitraukimas iš užimamų pareigų (sutarties nutraukimas) – atleidimas
   1 skirsnis
   Įdarbinimas
   26 straipsnis
   1.   Įdarbinant personalo narius reikia siekti užtikrinti, kad Centre dirbtų tik geriausius sugebėjimus turintys, našiai dirbantys ir sąžiningi asmenys.
   2.   Personalo nariai atrenkami konkurso tvarka pagal direktoriaus siūlymu Vykdomosios tarybos patvirtintas vidaus taisykles.
   3.   2 dalyje nurodytomis taisyklėmis nustatyta įdarbinimo tvarka turi būti atvira bei skaidri, ji turi sudaryti vienodas galimybes dalyvauti ir dirbti visų Kotonu susitarimą pasirašiusių valstybių piliečiams.
   Personalo narys yra atrenkamas neatsižvelgiant į jo rasę, religiją ar lytį.
   Jokia pareigybė nėra rezervuojama kurios nors valstybės narės piliečiams.
   Jei paskyrimui į pareigas privalomi profesinės kvalifikacijos ir patirties lygiai yra vienodi, įdarbinama remiantis kiek įmanoma platesniu geografiniu pagrindu atrenkant personalo narius iš Kotonu susitarimą pasirašiusių valstybių piliečių.
   Personalo narių paskyrimas kiek įmanoma atspindi jungtinį Centro AKR–EB pobūdį.
   27 straipsnis
   1.   Asmuo gali būti paskirtas personalo nariu, jei jis:
   
               a)
            
            
               vienos Kotonu susitarimą pasirašiusios valstybės narės pilietis;
            
         
               b)
            
            
               įvykdė visas jam taikomas su karine tarnyba susijusias įstatymų nustatytas prievoles;
            
         
               c)
            
            
               pateikė atitinkamas rekomendacijas, patvirtinančias jo tinkamumą šioms pareigoms;
            
         
               d)
            
            
               buvo įdarbintas laikantis 26 straipsnio 2 dalyje nustatytos įdarbinimo tvarkos konkurso būdu;
            
         
               e)
            
            
               atitinka jo pareigoms atlikti privalomas fizinio tinkamumo sąlygas, patvirtintas Centro paskirto gydytojo atliktos medicininės apžiūros metu;
            
         
               f)
            
            
               pateikė įrodymus, kad puikiai moka vieną iš dviejų pagrindinių Centro darbo kalbų (prancūzų arba anglų) ir patenkinamai moka kitą Centro darbo kalbą, kad galėtų tinkamai atlikti savo pareigas.
            
         2.   Kiekvienas personalo narys prieš pradėdamas eiti savo pareigas Centre pateikia šiuos dokumentus:
   
               a)
            
            
               medicinos pažymą, patvirtinančią, kad jis gali eiti pareigas, į kurias jis yra paskiriamas;
            
         
               b)
            
            
               dokumentą, pažymintį, kad jis įvykdė su karine tarnyba susijusias prievoles;
            
         
               c)
            
            
               pažymą, kuria patvirtina, kad jis yra vienos Kotonu susitarimą pasirašiusios valstybės narės pilietis ir kad jis turi visas piliečio teises;
            
         
               d)
            
            
               dokumentus, liudijančius jo bei jo teisėto sutuoktinio ir jo išlaikomų vaikų šeimyninę padėtį.
            
         3.   Centro prašymu personalo narys turi sutikti iki bandomojo laikotarpio pabaigos pasitikrinti sveikatą pas Centro gydytoją-pareigūną.
   28 straipsnis
   1.   Siekdamas užpildyti laisvas pareigybes, direktorius, išnagrinėjęs galimybes įdarbinti Centro personalo narius šiose pareigybėse perkėlimo būdu arba suteikiant jiems aukštesnį lygį ar kategoriją pagal 32 ir 33 straipsnius, skelbia viešą įdarbinimo konkursą pagal 4 straipsnio 1 dalyje, 26 straipsnio 2 dalyje ir V priede nurodytas taisykles.
   2.   Viešas konkursas taip pat gali būti skelbiamas ir siekiant sudaryti būsimam įdarbinimui rezervo sąrašą.
   29 straipsnis
   1.   Įdarbintas personalo narys turi praeiti šešerių mėnesių bandomąjį laikotarpį.
   2.   Personalo narys, kuris neįrodė turįs pakankamos profesinės kompetencijos, kad galėtų būti paskirtas, pasibaigus bandomajam laikotarpiui yra atleidžiamas. Tačiau išimties tvarka direktorius gali kelis kartus pratęsti bandomąjį laikotarpį ne ilgesniam kai bendram šešerių mėnesių laikotarpiui.
   3.   Jei bandomojo laikotarpio arba galimo jo pratęsimo metu personalo narys negali eiti savo pareigų mažiausiai per nepertraukiamą vieno mėnesio trukmės laikotarpį dėl ligos, motinystės atostogų ar nelaimingo atsitikimo, direktorius gali atitinkamai pratęsti bandomąjį laikotarpį.
   4.   Nepažeidžiant 3 dalies nuostatos, bendra bandomojo laikotarpio trukmė negali viršyti dvylikos mėnesių.
   5.   Personalo narys gali atsistatydinti iš pareigų bet kuriuo bandomojo laikotarpio metu, tačiau privalo įspėti apie atsistatydinimą ne vėliau kaip prieš vieną mėnesį, išskyrus tą atvejį, kai susitarta kitaip.
   2 skirsnis
   Reguliarus vertinimas. Profesinis tobulėjimas
   30 straipsnis
   1.   Kas dvylika mėnesių, kalendorinių metų pabaigoje, vyresnybė parengia kiekvieno personalo nario sugebėjimus, darbo našumą ir elgesį darbo metu įvertinančią ataskaitą pagal direktoriaus nustatytas vidaus įgyvendinimo taisykles.
   2.   Įvertinimo ataskaita pateikiama personalo nariui. Jis gali padaryti pastabų, kurios jam atrodo naudingos.
   31 straipsnis
   1.   Personalo narys, kuris mažiausiai dvejus metus puikiai ir nepertraukiamai puikiai vykdė darbo užduotis tame pačiame pareigybės lygyje bei toje pačioje pakopoje ir kurio darbo sutartis galioja mažiausiai vieną mėnesį pasibaigus šiam laikotarpiui, gali pereiti į aukštesnę šio lygio pakopą.
   2.   Minėtas perėjimas į aukštesnę pareigybės pakopą nevyksta savaime, dėl jo sprendžia direktorius, vadovaudamasis vyresnybės ataskaita apie personalo nario sugebėjimus, darbo našumą ir elgesį darbo metu bei jo atliekamų užduočių sudėtingumą.
   32 straipsnis
   1.   Personalo narys pereina į aukštesnio lygio pareigybę tik tuo atveju, kai yra laisvų darbo vietų ir kai į artimiausią aukštesnio lygio pareigybę jį paskiria direktorius, pagal direktoriaus siūlymu Vykdomosios tarybos patvirtintas vidaus taisykles.
   2.   Personalo narys, skiriamas į tai pačiai kategorijai priklausančią artimiausią aukštesnio lygio pareigybę, atrenkamas iš kelių kandidatų, kurie yra išdirbę minimalų darbo laiką to paties lygio pareigybėje ir kurių nuopelnai yra atitinkamai palyginti ir įvertinti vyresnybės ataskaitose.
   3.   Personalo narys skiriamas į artimiausią aukštesnės kategorijos pareigybę tik tuomet, kai atrenkamas iš kelių kandidatų, atitinkančių keliamus profesinio pasirengimo ir patirties reikalavimus bei išdirbusių minimalų darbo laiką savo lygio pareigybėje. Personalo narys skiriamas į žemiausio naujos kategorijos lygio pareigybę.
   4.   Personalo narys turi būti išdirbęs mažiausiai dvejus metus to paties lygio pareigybėje, kad galėtų būti skiriamas į aukštesnio lygio ar kategorijos pareigybę.
   33 straipsnis
   1.   Personalo nariui skiriamą tokios pakopos pareigybė, kurioje numatytas darbo užmokestis yra labiausiai panašus į jo buvusio lygio.
   2.   Paskirtas į naujo lygio pareigybę, personalo narys privalo gauti ne mažesnį negu ankstesnio lygio pareigybei nustatytą bazinį mėnesinį darbo užmokestį.
   3.   Bet kuriuo atveju personalo narys neturi gauti mažesnės sumos negu tuo atveju, jei jo nepaaukštinus būtų paskirtas į ankstesnio lygio pakopą pagal nuopelnus. Tokiu atveju personalo nariui skiriama papildoma pakopa nuo tos dienos, kai ankstesnio lygio pareigybėje jam turėjo būti suteikta pakopa pagal nuopelnus.
   3 skirsnis
   Pasitraukimas iš užimamų pareigų. Sutarties nutraukimas
   34 straipsnis
   Neatsižvelgiant į mirties atvejį, personalo narys baigia tarnybą:
   
               1.
            
            
               Pasibaigus įspėjimo laikotarpiui po to, kai personalo narys atsistatydina. Įspėjimo laikotarpio trukmė negali būti mažesnė kaip trys mėnesiai ir neturi viršyti šešių mėnesių, išskyrus tą atvejį, kai abipusiai susitarta dėl mažesnės trukmės.
            
         
               2.
            
            
               Pasibaigus įspėjimo laikotarpiui po Centro pranešimo.
               Įspėjimo laikotarpio trukmė atitinka vieną mėnesį už kiekvienus tarnybos metus, tačiau yra ne trumpesnė kaip trys mėnesiai ir ne ilgesnė kaip devyni mėnesiai. Tačiau įspėjimo laikotarpis negali prasidėti motinystės ar laikinojo nedarbingumo atostogų metu, jeigu tokios laikinojo nedarbingumo atostogos trunka ne ilgiau kaip tris mėnesius. Be to, jo skaičiavimas laikinai sustabdomas motinystės ar laikinojo nedarbingumo atostogų metu, taikant pirmiau nustatytus terminus.
            
         
               3.
            
            
               Pasibaigus mėnesiui, kurio metu personalo nariui sukanka 65 metai.
            
         
               4.
            
            
               Norint užtikrinti tinkamą Centro veiklą, personalo nario sutartis gali būti nutraukiama dėl jo nesugebėjimo ar netinkamų darbo rezultatų pagal 55 straipsnį.
            
         
               5.
            
            
               Uždarius centrą, ypač dėl lėšų trūkumo, personalo narys už kiekvienus išdirbtus metus gauna vieno mėnesio bendrojo bazinio darbo užmokesčio dydžio kompensaciją, bet ne daugiau kaip dvylikos mėnesių. Skaičiuojant remiamasi bendruoju paskutiniu personalo nario baziniu mėnesiniu darbo užmokesčio.
            
         
               6.
            
            
               Panaikinus pareigybę, personalo narys gauna 2 dalyje numatytą pranešimą ir turi teisę gauti 5 dalyje nurodytą išmoką.
            
         35 straipsnis
   Personalo nario darbo sutartis gali būti nutraukiama direktoriaus siūlymu be išankstinio įspėjimo:
   
               a)
            
            
               bandomojo laikotarpio metu ar jam pasibaigus 29 straipsnio 2 dalyje numatytomis sąlygomis;
            
         
               b)
            
            
               tuo atveju, kai personalo narys neatitinka 27 straipsnio 1 dalyje numatytų reikalavimų;
            
         
               c)
            
            
               36 straipsnyje nurodytu atveju;
            
         
               d)
            
            
               37 straipsnyje nurodytu atveju.
            
         36 straipsnis
   1.   Atlikus šios antraštinės dalies VI skyriuje numatytą drausminę procedūrą, personalo nario darbo sutartis gali būti nutraukiama be išankstinio įspėjimo dėl drausminių priežasčių, nustačius rimtų personalo nario pareigų pažeidimų, padarytų tyčia ar dėl neatsargumo. Sprendimą nutraukti darbo sutartį priima direktorius, iš anksto suteikęs asmeniui galimybę pateikti argumentus savo gynybai.
   2.   Prieš nutraukiant darbo sutartį, personalo narys gali būti laikinai nušalinamas nuo pareigų 57 straipsnyje numatytomis sąlygomis.
   3.   Nutraukiant darbo sutartį 1 dalies sąlygomis, direktorius Vykdomajai tarybai gali pasiūlyti iš dalies ar visiškai nutraukti suinteresuotam asmeniui pagal 46 ir 52 straipsniuose nurodytose taisyklėse numatytų išmokų mokėjimą ar išlaidų atlyginimą.
   37 straipsnis
   1.   Personalo nario darbo sutartis nutraukiama be Centro išankstinio įspėjimo, jeigu direktorius nustato, kad įdarbinimo metu personalo narys sąmoningai pateikė klaidingą informaciją apie savo profesinius sugebėjimus ar tokią informaciją, kuri neatitinka 27 straipsnio 1 dalyje numatytų reikalavimų.
   2.   Tokiu atveju dėl darbo sutarties nutraukimo sprendžia Vykdomoji taryba direktoriaus siūlymu, išklausius suinteresuotą asmenį ir atlikus šios antraštinės dalies VI skyriuje numatytą drausminę procedūrą.
   3.   Prieš nutraukiant darbo sutartį, personalo narys gali būti laikinai nušalinamas nuo pareigų 57 straipsnyje numatytomis sąlygomis.
   Taikomos 36 straipsnio 3 dalies nuostatos.
   IV SKYRIUS
   Darbo sąlygos
   1 skirsnis
   Darbo trukmė
   38 straipsnis
   1.   Centras bet kuriuo metu gali pasinaudoti dirbančiu personalo nariu.
   Tačiau įprasta darbo trukmė neturi viršyti trisdešimt septynių su puse valandų per savaitę, kurios išdirbamos pagal direktoriaus nustatytas vidaus įgyvendinimo taisykles.
   2.   Direktorius gali leisti personalo nariui dirbti ne visą darbo dieną, jeigu prašymas gauti leidimą yra tinkamai pagrįstas ir jeigu tokia nuostata, direktoriaus suvokimu, nepažeidžia Centro interesų.
   Leidimo suteikimo sąlygos apibrėžtos direktoriaus nustatytose vidaus įgyvendinimo taisyklėse.
   39 straipsnis
   1.   Iš personalo nario gali būti reikalaujama dirbti viršvalandžius, atsiradus skubiam ar išskirtinės svarbos darbui. Dirbti naktį, sekmadieniais ar nedarbo dienomis gali būti leidžiama pagal direktoriaus nustatytas vidaus įgyvendinimo taisykles.
   2.   Bendras išdirbtų viršvalandžių skaičius neturi viršyti šimto penkiasdešimties valandų per šešis mėnesius.
   3.   „Specialistų“ ar „raštinės darbuotojų“ kategorijos personalo dirbami viršvalandžiai nesuteikia teisės į kompensaciją ar atlygį.
   Pagal 1 dalyje nurodytas vidaus įgyvendinimo taisyklių sąlygas viršvalandžius dirbantys „pagalbinio darbuotojo“ kategorijai priklausantys personalo nariai turi teisę į kompensuojamąjį poilsio laikotarpį arba, jei per šešis mėnesius nuo mėnesio, kurį buvo dirbami viršvalandžiai, negalima suteikti kompensacijos dėl darbo būtinumo, – jiems automatiškai sumokama šiose taisyklėse nustatytą užmokestį už kiekvieną viršvalandį.
   2 skirsnis
   Atostogos
   40 straipsnis
   1.   Personalo narys turi teisę į ne mažiau kaip dvidešimt keturias ir ne daugiau kaip trisdešimt darbo dienų kasmetinių atostogų kiekvienais kalendoriniais metais pagal direktoriaus nustatytas vidaus įgyvendinimo taisykles. Šiose taisyklėse apibrėžiamos atostogų dienų perkėlimo iš vienų kalendorinių metų į kitus sąlygos.
   2.   Be kasmetinių atostogų direktorius gali išimties tvarka ir paties personalo nario prašymu suteikti tikslinių atostogų. Šių atostogų suteikimo sąlygos apibrėžiamos direktoriaus siūlymu Vykdomosios tarybos patvirtintose vidaus taisyklėse.
   41 straipsnis
   Neatsižvelgiant į 40 straipsnyje numatytas atostogas, darbuotoja, pateikusi medicininę pažymą, turi teisę į motinystės atostogas, kurių metu jai mokamas toks pat darbo užmokestis ir kurios paprastai prasideda likus šešioms savaitėms iki numatytos gimdymo datos, nurodytos pažymoje, ir dažniausiai baigiasi praėjus dešimt savaičių po gimdymo datos, tačiau šios atostogos negali trukti mažiau kaip šešias savaites.
   Tačiau leidus gydytojui, suinteresuotos darbuotojos motinystės atostogos gali prasidėti likus mažiau negu šešioms savaitėms iki numatytos gimdymo datos ir baigtis praėjus dešimt savaičių po gimdymo datos, – tokiu atveju pridedamas laikas, kurį suinteresuotoji išdirbo nuo šeštos savaitės, likusios iki tikslios gimdymo datos.
   Darbuotojas vyras turi teisę į penkių darbo dienų tėvystės atostogas, kurių jis gali išeiti per dešimt savaičių po vaiko gimimo datos.
   42 straipsnis
   Jeigu personalo narys pagrindžia negalįs eiti pareigų dėl ligos ar nelaimingo atsitikimo, jam suteikiamos nedarbingumo atostogos pagal direktoriaus siūlymu Vykdomosios tarybos patvirtintas vidaus taisykles. Centras gali savo nuožiūra nuspręsti kreiptis nuomonės į nepriklausomą gydytoją.
   43 straipsnis
   Personalo nario, kuriam leista dirbti ne visą darbo dieną, kasmetinės atostogos sumažinamos per pusę. Išskaičiuojamų dienų dalys nustatomos remiantis pro rata principu pagal direktoriaus nustatytas vidaus įgyvendinimo taisykles.
   44 straipsnis
   1.   Išskyrus ligos ar nelaimingo atsitikimo atvejus, personalo narys negali praleisti darbo dienos, jeigu jam vyresnybė nedavė tokio leidimo. Nepažeidžiant galimo drausminėje procedūroje numatytų nuostatų taikymo, bet kuri tinkamai nustatyta diena, praleista be leidimo, išskaičiuojama iš bendro suinteresuoto asmens kasmetinių atostogų dienų skaičiaus. Jeigu šios atostogos jau pasibaigusios, personalo narys savaime netenka darbo užmokesčio už atitinkamą laikotarpį.
   2.   Jeigu personalo narys ketina praleisti nedarbingumo atostogas kitoje negu įdarbinimo vietoje, jis privalo iš anksto prašyti direktoriaus leidimo.
   3.   Išimties tvarka personalo nariui gali būti suteikiamos nemokamos atostogos dėl asmeninių priežasčių, jeigu jis pateikia prašymą ir jeigu šiam prašymui pritaria direktorius. Šių atostogų trukmė negali viršyti vienerių metų per penkiolika metų.
   Šių nemokamų atostogų metu personalo narys negali būti skiriamas į aukštesnės pakopos pareigybę, – šiuo atveju netaikomos 31 straipsnio 1 ir 2 dalyje nurodyto minimalaus laikotarpio sąlygos.
   Nemokamų atostogų suteikimo sąlygos apibrėžiamos direktoriaus siūlymu Vykdomosios tarybos patvirtintose vidaus taisyklėse.
   4.   Kiekvieną kartą, kai baigiasi aštuoniolikos mėnesių nepertraukiamo darbo laikotarpis, personalo narys, jo sutuoktinis ir jo išlaikomi vaikai turi teisę keliauti į kilmės vietą ir atgal pagal direktoriaus siūlymu Vykdomosios tarybos patvirtintas vidaus taisykles.
   3 skirsnis
   Valstybinės šventės
   45 straipsnis
   Valstybinių švenčių sąrašą sudaro direktorius.
   V SKYRIUS
   Darbo užmokestis ir išlaidos
   46 straipsnis
   1.   Direktoriaus siūlymu Vykdomosios tarybos patvirtintų vidaus taisyklių sąlygomis ir, jeigu nenumatyta kitaip, personalo narys turi teisę gauti jo kategoriją, lygį ir pakopą atitinkantį darbo užmokestį, nes buvo įdarbintas.
   Jis negali atsisakyti šios teisės.
   2.   Darbo užmokestį sudaro bazinis mėnesinis atlyginimas, šeimos pašalpos ir kitos išmokos.
   47 straipsnis
   Darbo užmokestis išreiškiamas ir mokamas eurais.
   48 straipsnis
   Direktoriaus pasiūlymu Vykdomoji taryba patvirtina metinio darbo užmokesčio nustatymą remiantis Bendrijos darbuotojams skirta metodika, kuriai pritarė Europos Sąjungos Taryba.
   49 straipsnis
   Bazinis mėnesinis darbo užmokestis nustatomas kiekvienai kategorijai, lygiui ir pakopai pagal II priede pateikiamą lentelę.
   50 straipsnis
   1.   Šeimos pašalpos, kurias personalo narys turi teisę gauti, yra nustatomos 46 straipsnyje nurodyta tvarka ir jas sudaro:
   
               a)
            
            
               šeimos pašalpa;
            
         
               b)
            
            
               išlaikomo vaiko pašalpa;
            
         
               c)
            
            
               mokymosi pašalpa.
            
         2.   Šiame straipsnyje nurodytų šeimos pašalpų gavėjas privalo pranešti apie iš kitų šaltinių gaunamas šeimos pašalpas, tokiu atveju šios pašalpos išskaičiuojamos iš pagal šias nuostatas mokamų šeimos pašalpų.
   3.   Vaiko pašalpa gali būti padvigubinta specialiu ir pagrįstu direktoriaus sprendimu, priimtu remiantis tinkamomis Centro paskirto gydytojo išduotomis medicininėmis pažymomis, kuriose nustatyta, kad personalo narys turi skirti daug lėšų vaiko su psichine ar fizine negalia slaugai.
   51 straipsnis
   Jei savo tarnybos laikotarpiu personalo narys miršta, likęs teisėtas sutuoktinis ar išlaikomi vaikai šešis mėnesius nuo mėnesio, kurį susijęs asmuo mirė, gauna visą mirusiojo atlyginimą.
   52 straipsnis
   Pagal 46 straipsnyje nurodytose vidaus taisyklėse nustatytas sąlygas personalo narys turi teisę gauti kompensaciją už išlaidas, patirtas tarnybos metu, perkeliant, periodiškai vykstant atostogų į tėvynę ar baigiantis sutarčiai, taip pat atliekant pareigas, arba kai jos susiję su jo pareigų atlikimu, nepažeidžiant 36 straipsnio 3 dalies.
   53 straipsnis
   1.   Mirus personalo nariui, jo teisėtam sutuoktiniui ar išlaikomam vaikui, kūno pervežimo iš personalo nario tarnybos vietovės į kilmės šalį išlaidas padengia Centras. Tuo tikslu Centras gali išmokėti avansą.
   Centras taip pat atlygina kelionės išlaidas ir išlaidas, susijusias su pirmoje pastraipoje minėtų asmenų asmeninių daiktų ar bagažo gabenimu į mirusiojo personalo nario kilmės vietą.
   2.   Mirus personalo nariui komandiruotės metu, Centras atlygina palaikų gabenimo iš personalo nario mirties vietos į kilmės vietą išlaidas.
   54 straipsnis
   Bet kuri neteisėtai įgyta išmoka turi būti grąžinama, jeigu jos gavėjas žinojo esant mokėjimo pažeidimų arba jeigu šis pažeidimas buvo toks akivaizdus, kad jis negalėjo apie tai nežinoti. Sugrąžinimo tvarką nustato direktorius.
   VI SKYRIUS
   Drausminės nuobaudos
   55 straipsnis
   1.   Personalo nariui, tyčia ar dėl aplaidumo nevykdžiusiam šiuose nuostatuose nustatytų pareigų, skiriama drausminė nuobauda.
   2.   Drausminės nuobaudos yra šios:
   
               —
            
            
               nuobaudos už pirmo sunkumo laipsnio nusižengimą:
               
                           a)
                        
                        
                           rašytinis įspėjimas;
                        
                     
                           b)
                        
                        
                           papeikimas.
                        
                     
         
               —
            
            
               nuobaudos už antro sunkumo laipsnio nusižengimą:
               
                           a)
                        
                        
                           pakopos sumažinimas;
                        
                     
                           b)
                        
                        
                           lygio ar kategorijos pažeminimas;
                        
                     
                           c)
                        
                        
                           pašalinimas iš pareigų.
                        
                     
         3.   Vienam nusižengimui taikoma tik viena drausminė nuobauda.
   56 straipsnis
   1.   Direktorius gali personalo nario vyresnybės siūlymu ar savo paties iniciatyva priimti sprendimą jam skirti įspėjimo ar papeikimo nuobaudą nepasitaręs su Vykdomąja taryba. Suinteresuotas asmuo turi būti išklausytas prieš skiriant nuobaudą. Jis gali panorėjęs pateikti pastabų apie jam skiriamą įspėjimą ar papeikimą. Jo pastabos bus saugomos asmens byloje.
   2.   Kitas nuobaudas skiria Vykdomoji taryba, įvykdžius 58 straipsnyje numatytą drausminę procedūrą. Ši procedūra pradedama direktoriaus ar Vykdomosios tarybos siūlymu, prieš tai išklausius suinteresuotą asmenį.
   57 straipsnis
   1.   Rimto pažeidimo atveju, kai personalo narys kaltinamas pažeidęs tarnybines pareigas ar pažeidė įstatymą, direktorius gali nuspręsti laikinai nušalinti pažeidėją nuo pareigų. Šis sprendimas priimamas prevencine tvarka ir nė vėliau kaip per keturias darbo dienas nuo tos dienos, kai buvo sužinota apie įvykdytą pažeidimą.
   2.   Sprendime dėl laikino nušalinimo turi būti nurodoma, ar personalo nariui laikino nušalinimo laikotarpiu toliau mokamas visas jo darbo užmokestis, arba nustatoma užmokesčio dalis, kuri neišmokama ir kuri neturi būti didesnė negu pusė bazinio mėnesinio darbo užmokesčio.
   3.   Jeigu sprendimas dėl personalo nario užmokesčio nepriimamas per du mėnesius nuo tos dienos, kai įsigaliojo sprendimas dėl laikino nušalinimo, tolesnį šio laikino nušalinimo taikymą turi patvirtinti Vykdomoji taryba.
   4.   Jeigu sprendimas dėl personalo nario užmokesčio nepriimamas per keturis mėnesius nuo tos dienos, kai įsigaliojo sprendimas dėl laikino nušalinimo, suinteresuotas personalo narys turi vėl gauti visą darbo užmokestį.
   5.   Jeigu pasibaigus drausminei procedūrai, suinteresuotam personalo nariui nebuvo paskirta jokia nuobauda arba jeigu jam buvo paskirta tik rašytinio įspėjimo ar papeikimo nuobauda, jam turi būti atlygintos neišmokėtos sumos.
   6.   Tačiau, jei personalo narys yra kaltinamas dėl tų pačių veiksmų, galutinis sprendimas priimamas tik po to, kai bylą nagrinėjęs teismas priima galutinį sprendimą..
   58 straipsnis
   1.   Direktoriaus siūlymu pradėtos drausminės procedūros tikslais sudaromas ad hoc tyrimo komitetas, kuris pateikia direktoriui ataskaitą, aiškiai nurodančią pažeidimus ir prireikus pažeidimų įvykdymo aplinkybes.
   Ši ataskaita pateikiama Vykdomosios tarybos pirmininkui, kuris apie tai praneša raštu suinteresuotam personalo nariui.
   Jeigu personalo narys negauna pranešimo dėl savo kaltės arba atsisako patvirtinti jį gavęs, reiškia pranešimo gavimo patvirtinimą.
   2.   Ad hoc tyrimo komiteto sudėtis ir veiksmai apibrėžiami direktoriaus siūlymu Vykdomosios tarybos patvirtintose vidaus taisyklėse.
   III ANTRAŠTINĖ DALIS
   DIREKTORIUS
   59 straipsnis
   1.   Šių nuostatų nuostatos, apibrėžiančios personalo narių teises ir pareigos, yra taikomos mutatis mutandis direktoriui.
   2.   Jeigu šiuose nuostatuose numatyta, kad direktorius priima sprendimus dėl personalo narių ir vietos personalo narių, Vykdomoji taryba priima tokius sprendimus dėl direktoriaus.
   Be to, tuo atveju, jei numatyta, kad personalo nariai ir vietos personalo nariai teikia informaciją direktoriui, pastarasis teikia tokią informaciją Vykdomajai tarybai.
   IV ANTRAŠTINĖ DALIS
   SOCIALINĖS APSAUGOS, MOKESČIŲ IR APELIACINIŲ SKUNDŲ PATEIKIMO NUOSTATOS
   I SKYRIUS
   Socialinės nuostatos
   1 skirsnis
   Socialinė apsauga
   60 straipsnis
   1.   Socialinės apsaugos sistemos klausimu personalo narys, direktorius ir prireikus Centro pripažinti jų šeimų nariai gali pasirinkti šalies, kurioje Centras įsteigęs savo buveinę, valstybinę sistemą, valstybės, kurioje jie gyveno pastaruoju metu, sistemą, arba valstybės, kurios piliečiai jie yra, sistemą arba bet kurią privačią socialinės apsaugos sistemą, su kuria Centras yra pasirašęs sutartį.
   Tačiau pasirinkti galima tik vieną kartą per tris mėnesius nuo įdarbinimo datos; jis įsigalioja nuo tarnybos pradžios.
   2.   Kaip nurodyta vidaus taisyklėse, personalo nariai, direktoriaus pavaduotojas, direktorius ir jų teisėti sutuoktiniai, negaunantys to paties pobūdžio ir lygio pašalpų pagal kitas teisės aktų nuostatas, bei jų išlaikomi vaikai, yra draudžiami sveikatos draudimu. Draudimo laipsnis nustatomas vidaus taisyklėse, kurias direktoriaus pasiūlymu priima Vykdomoji taryba.
   3.   Reikiamą sveikatos draudimo įmoką turi sumokėti apdraustasis asmuo ir Centras pagal 2 dalyje nurodytas vidaus taisykles.
   61 straipsnis
   1.   60 straipsnyje nurodytų vidaus taisyklių nustatytomis sąlygomis personalo narys ir direktorius nuo pat pirmos tarnybos dienos yra draudžiami profesinės ligos ar nelaimingo atsitikimo draudimu. Jie privalo prisidėti prie šio draudimo mokėjimo.
   2.   Nedraudiminių įvykių draudimas, draudimo paslaugos ir draudimo išlaidų padengimas aptariami 1 dalyje minėtose vidaus taisyklėse.
   62 straipsnis
   1.   Personalo nario ar direktoriaus šeimoje gimus vaikui, vienkartinė pašalpa išmokama asmeniui, konkrečiai atsakingam už vaiko globą, pagal 60 straipsnyje nurodytas vidaus taisykles.
   2.   Vaiko gimimo pašalpos gavėjas privalo informuoti apie iš kitų šaltinių už tą patį vaiką mokamas tokio pat pobūdžio pašalpas, tokiu atveju šios pašalpos suma išskaičiuojama iš 1 dalyje numatytos pašalpos. Jeigu vaiko tėvas ir motina abu yra Centro personalo nariai ir gali gauti pašalpą, ji išmokama tik vieną kartą.
   2 skirsnis
   Kaupiamasis fondas
   63 straipsnis
   1.   Pagal direktoriaus siūlymu Vykdomosios tarybos priimtas vidaus taisykles Centras įkuria kaupiamąjį fondą personalo nariams ir direktoriui. Šios taisyklės nustato personalo narių ir Centro privalomo ir savanoriško įnašų mokėjimo fondui, taip pat išeitinių išmokų tarnybą Centre baigusiems personalo nariams mokėjimo metodus.
   2.   Reikiamą kaupiamajam fondui sudaryti įmoką turi įmokėti apdraustasis asmuo ir Centras pagal 1 dalyje nurodytas vidaus taisykles.
   3 skirsnis
   Išeitinė išmoka galutinai ir savanoriškai nutraukus sutartį
   64 straipsnis
   1.   Personalo narys, kurio darbo sutartis nutraukiama personalo nariui bei Centrui susitarus ir kurio tarnybos Centre stažas siekia ne mažiau kaip penkerius metus, gali Vykdomosios tarybos sprendimu ir remiantis direktoriaus parengta ataskaita gauti išeitinę išmoką pagal direktoriaus siūlymu Vykdomosios tarybos patvirtintas vidaus taisykles.
   2.   Išeitinė išmoka personalo nariui savaime nepriklauso, ji gali būti skiriama atsižvelgiant visų pirma į Centro interesus ir tikslus. Ji išmokama direktoriaus siūlymu Vykdomosios tarybos nustatytomis sąlygomis pagal 1 dalyje nurodytas vidaus taisykles.
   3.   Išeitinė išmoka neskiriama, jeigu darbo sutartis nutraukiama pagal 36 ar 37 straipsnius.
   4.   Direktorius negali gauti išeitinės išmokos.
   5.   Išeitinė išmoka nesuderinama su 34 straipsnio 5 dalyje nurodyta išmoka.
   II SKYRIUS
   Mokesčių nuostatos
   65 straipsnis
   1.   Centro direktorius ir personalo nariai moka Centrui pajamų mokestį nuo Centro mokamo darbo užmokesčio.
   Mokesčio mokėjimo sąlygos nurodytos III priede. Komitetas turi teisę prireikus jas pakeisti.
   2.   Mokesčius Centras surenka išskaitydamas išmokant atlyginimą. Pajamos iš mokesčių į Centro biudžetą įrašomos kaip įplaukos.
   III SKYRIUS
   Skundų pateikimo tvarka
   66 straipsnis
   1.   Personalo narys ir direktorius gali kreiptis į kompetentingą instituciją, prašydami išnagrinėti jų skundą. Kompetentinga institucija praneša suinteresuotam asmeniui savo pagrįstą sprendimą per du mėnesius nuo prašymo pateikimo dienos. Pasibaigus šiam terminui ir negavus atsakymo į prašymą, tai laikoma tyliu besąlygišku prašymo atmetimu, kurį galima apskųsti toliau apibrėžtomis sąlygomis.
   2.   Personalo narys ir direktorius gali kreiptis į kompetentingą instituciją, pateikdami skundą dėl jiems nepalankaus sprendimo: dėl kompetentingos institucijos jų atžvilgiu priimto sprendimo arba dėl to, kad ji nepriėmė sprendimo, kaip numatyta šiuose nuostatuose. Skundas yra rašytinis dokumentas, kuriame prašoma, kad ginčui išspręsti būtų rastas kompromisinis sprendimas. Skundas turi būti pateiktas per du mėnesius, priešingu atveju jis laikomas negaliojančiu. Šis terminas pradedamas skaičiuoti:
   
               —
            
            
               nuo sprendimo pranešimo suinteresuotam asmeniui dienos, tačiau ne vėliau kaip nuo tos dienos, kai suinteresuotas asmuo su juo susipažino, jeigu šis sprendimas yra skirtas konkrečiam asmeniui; tačiau kai dokumente, skirtame konkrečiam asmeniui, taip pat reiškiamos pretenzijos ir kitam asmeniui, šis terminas kito asmens atžvilgiu skaičiuojamas nuo tos dienos, kai jis susipažino su šiuo dokumentu,
            
         
               —
            
            
               pasibaigus terminui, per kurį turi būti duotas atsakymas, kai skundas pateikiamas dėl besąlygiško prašymo atmetimo, kaip apibrėžta 1 dalyje.
            
         Kompetentinga institucija praneša suinteresuotam asmeniui savo pagrįstą sprendimą per du mėnesius nuo skundo pateikimo dienos. Pasibaigus šiam terminui ir negavus atsakymo į skundą, tai laikoma tyliu besąlygišku skundo atmetimu, kurį galima apskųsti 67 dalyje apibrėžtomis sąlygomis.
   Tvarka, pagal kurią kompetentinga institucija priima pagrįstą sprendimą, apibrėžiama direktoriaus siūlymu Vykdomosios tarybos patvirtintose vidaus taisyklėse.
   Šiame straipsnyje kompetentinga institucija yra:
   
               —
            
            
               direktorius – personalo narių atžvilgiu,
            
         
               —
            
            
               Vykdomoji taryba – direktoriaus atžvilgiu ir skundų dėl direktoriaus priimtos drausminės priemonės atvejais,
            
         
               —
            
            
               Komitetas – skundų dėl Vykdomosios tarybos direktoriaus atžvilgiu priimtos drausminės priemonės.
            
         67 straipsnis
   1.   Ginčai tarp personalo narių ir Centro, taip pat tarp direktoriaus ir Centro sprendžiami pritaikant taikinimo procedūrą pagal IV priede nurodytą tvarką. Jeigu kompromisinis sprendimas nėra pasiektas, personalo narys turi teisę pateikti skundą Tarptautinės darbo organizacijos Administraciniam teismui.
   2.   Tarptautinės darbo organizacijos Administracinis teismas (toliau – Administracinis teismas) yra kompetentingas spręsti ginčus tarp Centro ir jo personalo narių dėl nepalankaus suinteresuoto asmens atžvilgiu priimto sprendimo teisėtumo, kaip apibrėžta 66 straipsnio 2 dalyje.
   3.   Skundas pateikiamas Administraciniam teismui tik tuo atveju, jeigu:
   
               —
            
            
               kompetentingai institucijai jau buvo pateiktas skundas pagal 66 straipsnio 2 dalį per tame straipsnyje numatytą terminą,
            
         
               —
            
            
               skundas buvo atmestas aiškiu arba numanomu sprendimu,
            
         
               —
            
            
               taikinimo procedūra sužlugo.
            
         4.   Pagal 2 dalį skundai pateikiami per tris mėnesius. Šis terminas pradedamas skaičiuoti:
   
               —
            
            
               nuo sprendimo dėl skundo pranešimo dienos,
            
         
               —
            
            
               pasibaigus terminui, per kurį turi būti duotas atsakymas, kai skundas pateikiamas dėl numanomo skundo atmetimo, kaip apibrėžta 66 straipsnio 2 dalyje; tačiau kai skundas atmetamas numanomu sprendimu ir po to aiškiu sprendimu nepasibaigus terminui, per kurį turi būti pateikiamas skundas, šis terminas vėl pradedamas skaičiuoti.
            
         V ANTRAŠTINĖ DALIS
   VIETOS PERSONALAS
   68 straipsnis
   1.   Vietos personalą samdo direktorius pagal terminuotą darbo sutartį.
   2.   Vietos personalui mutatis mutandis taikoma II antraštinė dalis, išskyrus 6–10, 29, 31–37, 40–43 ir 46–50 straipsnius bei VI skyrių.
   69 straipsnis
   Vietos personalo įdarbinimo sąlygas ir visų pirma:
   
               a)
            
            
               jų samdymo būdą bei sutarčių nutraukimą;
            
         
               b)
            
            
               atostogas,
               ir
            
         
               c)
            
            
               lygių skirstymą bei darbo užmokestį
            
         nustato direktorius pagal toje vietovėje, kurioje jie dirbs, galiojančias taisykles ir praktiką.
   70 straipsnis
   Socialinės apsaugos klausimu Centras kaip darbdavys sumoka įmokas pagal tos vietos, kurioje vietos personalo narys eis savo pareigas, galiojančias taisykles.
   71 straipsnis
   Bet kuris vietos personalo narys gali direktoriui pateikti prašymą, kad jis priimtų su juo susijusį sprendimą. Direktorius praneša suinteresuotam asmeniui savo pagrįstą sprendimą per vieną mėnesį nuo prašymo pateikimo dienos. Jei personalo narys nesutinka su direktoriaus sprendimu, jis gali pateikti skundą, kaip apibrėžta 72 straipsnyje.
   72 straipsnis
   Ginčai tarp Centro ir vietos personalo nario pateikiami spręsti kompetentingam teismui pagal galiojančius tos vietos, kurioje vietos personalo narys eina savo pareigas, teisės aktus.
   VI ANTRAŠTINĖ DALIS
   UŽSIENYJE DIRBANTIS PERSONALAS
   73 straipsnis
   Užsienyje einantiems pareigas personalo nariams taikomos nuostatos apibrėžiamos direktoriaus siūlymu Vykdomosios tarybos patvirtintose vidaus taisyklėse.
   VII ANTRAŠTINĖ DALIS
   LAIKINAI Į CENTRĄ PERKELTIEMS DARBUOTOJAMS TAIKOMOS TAISYKLĖS
   74 straipsnis
   Nuostatos, taikomos organizacijų ar įmonių darbuotojams, laikinai perkeltiems į Centrą pagal tam tikras bendradarbiavimo ar pasikeitimo darbuotojais sutartis, yra apibrėžiamos direktoriaus siūlymu Vykdomosios tarybos patvirtintose vidaus taisyklėse.
   VIII ANTRAŠTINĖ DALIS
   BAIGIAMOSIOS NUOSTATOS
   75 straipsnis
   Šie nuostatai įsigalioja tuo pačiu metu kaip ir jas nustatančio AKR–EB ambasadorių komiteto sprendimas.
   76 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2006 m. rugsėjo 27 d.
      
         
            Ambasadorių komiteto vardu
         
         
            Pirmininkas
         
         R. MAKONGO
         
      
   
   
      (1)  OL L 317, 2000 12 15, p. 3. Susitarimas su paskutiniais pakeitimais, padarytais Susitarimu, pasirašytu 2005 m. birželio 25 d. Liuksemburge (OL L 287, 2005 10 28, p. 4).
   
      I PRIEDAS
      ŽEMĖS ŪKIO IR KAIMO BENDRADARBIAVIMO TECHNINIO CENTRO (CTA)
      DARBO SUTARTIS (1) SU:
      
                   
               
               
                  Ponia/Panele/Ponu
               
            
                   
               
               
                  Gimimo data
               
            
                   
               
               
                  Pilietybė
               
            
                   
               
               
                  Asmens tapatybės kortelės Nr.
               
            
                   
               
               
                  Išduota (data)
               
            Atsižvelgiant į jūsų prašyme pateiktą informaciją ir laikantis priėmimo konkurso būdu procedūros, Žemės ūkio ir kaimo bendradarbiavimo techninis centras (CTA), atstovaujamas jo direktoriaus, …, remiantis AKR–EB ambasadorių komiteto sprendimo Nr. 5/2006, nustatančio Centro tarnybos nuostatus, 6 straipsniu, priėmė sprendimą įdarbinti jus Centro personalo nariu.
      Jūsų įdarbinimo sąlygos yra šios:
      
                  1.
               
               
                  TRUKMĖ
                  Sutartis įsigalioja … ir trunka neapibrėžtą laikotarpį pagal Kotonu susitarimo III priedo nuostatas.
               
            
                  2.
               
               
                  BANDOMASIS LAIKOTARPIS
                  Pirmi šeši tarnybos mėnesiai laikomi bandomuoju laikotarpiu. Per šį laikotarpį kiekviena iš šalių gali nutraukti šią darbo sutartį registruotu laišku be išankstinio įspėjimo. Bandomasis laikotarpis taikomas tik naujai įdarbintam personalui.
               
            
                  3.
               
               
                  VIETA
                  Įdarbinimo vieta šiuo metu yra … Tačiau jūs galite būti paskirtas į kitą vietą atsižvelgiant tik į Centro interesus.
               
            
                  4.
               
               
                  KLASIFIKAVIMAS
                  Kategorija:
                  Lygis:
                  Pakopa:
                  Jūs sutinkate būti paskirtas direktoriaus, jei jis mano, kad tai atitinka Centro poreikius, į darbo vietą, kuriai užimti reikia jūsų kategoriją ir lygį atitinkančios pareigybės ir dėl kurios gali pasikeisti jūsų darbo užduotys.
               
            
                  5.
               
               
                  DARBO SAVAITĖ
                  Savaitinė darbo trukmė yra trisdešimt septynios su puse valandos.
               
            
                  6.
               
               
                  SUTARTIES NUTRAUKIMAS ĮSPĖJIMO TERMINUI PASIBAIGUS
                  Pagal šių Centro tarnybos nuostatų 34 straipsnį abi šalys šią sutartį gali nutraukti registruotu laišku.
               
            
                  7.
               
               
                  TARNYBOS NUOSTATAI
                  Abi šalys pripažįsta, kad joms privalomi:
                  
                              a)
                           
                           
                              Centro statutai ir darbo tvarkos taisyklės, Centro tarnybos nuostatai ir Vyriausiųjų valdybų susitarimas;
                           
                        
                              b)
                           
                           
                              pagal pirmiau minėtus Tarnybos nuostatus Centro išleistos įvairios vidaus taisyklės, su kuriomis jūs pareiškiate, kad susipažinote; negali būti priimami jokie jums nepalankūs šių taisyklių pakeitimai iš anksto jums nepranešus;
                           
                        
                              c)
                           
                           
                              bet kokios atskiros sąlygos, kurias Centras gali jums nustatyti pagal pirmiau minėtų Tarnybos nuostatų 1 straipsnio 5 dalį.
                           
                        Jūs aiškiai atsisakote tos Tarnybos nuostatuose dėl tarnybos pradžios numatytos naudos, kurią jau gavote pagal bet kokią ankstesnę sutartį su Centru.
                  Šioje sutartyje atsižvelgiama į ankstesnėse tarnybose Centre personalo nariu išdirbtus metus.
               
            
                  8.
               
               
                  GINČAI
                  Visi jūsų ir Centro ginčai sprendžiami taikinimo procedūra arba pagal Tarnybos nuostatų 67 straipsnį perduodami Tarptautinės darbo organizacijos Administraciniam teismui.
                  Ginčų negalima spręsti kitais būdais.
               
            
                  9.
               
               
                  ANKETOS
                  A priedas (administracinė anketa) ir B priedas (šeimos anketa) yra neatskiriama šios sutarties dalis.
               
            Briuselis,
      Žemės ūkio ir kaimo bendradarbiavimo techninio centro vardu
      Direktorius
      Centro direktoriui
      Aš sutinku su pirmiau pateikta sutartimi ir joje nurodytomis sąlygomis.
      Esu gavęs ir susipažinęs su Centro statutais ir darbo tvarkos taisyklėmis, Centro tarnybos nuostatais ir vidaus taisyklėmis.
      Sutinku tvirtai laikytis Tarnybos nuostatuose nustatytų ginčų su Centru sprendimo taisyklių ir aiškiai atsisakau kitų ginčų sprendimo būdų, įskaitant kreipimąsi į kitas teismines institucijas.
      Data
      Personalo nario parašas
      
         (1)  Tipinė darbo sutartis turi būti pritaikyta šių Tarnybos nuostatų 6 straipsnyje nurodytoms terminuotoms ir trumpalaikėms darbo sutartims, kad būtų atsižvelgta į šiam darbo sutarčių tipui taikomas nuostatas ir kad darbo sutarties pasirašymo metu būtų galima nustatyti atskiras sąlygas.
      
         I PRIEDO A PRIEDAS
         ADMINISTRACINĖ ANKETA
         Pavardė:
         Vardas (-ai):
         Gimimo data:
         Šeiminė padėtis:
         Darbo sutarties sudarymo data:
         Šios darbo sutarties įsigaliojimo data:
         Darbo sutarties trukmė:
         Kilmės vieta:
         Gyvenamoji vieta pagal tarnybą:
         Kategorija, lygis ir pakopa:
         Bazinis mėnesinis darbo užmokestis:
         Specialiosios nuostatos:
         Personalo nario parašas
         Direktorius
      
      
         I PRIEDO B PRIEDAS
         ŠEIMOS ANKETA:
         Pavardė:
         Vardas (-ai):
         Gimimo vieta ir data:
         IŠLAIKYTINIAI
         Pavardė/vardas (-ai)
         Gimimo vieta/data
         Ryšys
         Civilinis statusas
         Pilietybė
         Čia pasirašęs asmuo patvirtina, kad pirmiau pateikta informacija yra teisinga.
         Personalo nario parašas
         Direktorius
         Data:
      
   
   
      II PRIEDAS
      BENDRŲJŲ BAZINIŲ MĖNESINIŲ DARBO UŽMOKESČIŲ LENTELĖ (EURAIS)
      Galioja nuo 2003 m. liepos 1 d. (2003 m. birželio mėn. rodikliai)
      
                  Kategorija
               
               
                  Lygis
               
               
                  Pareigybė
               
               
                  Pakopa
               
            
                   
               
               
                   
               
               
                   
               
               
                  1
               
               
                  2
               
               
                  3
               
               
                  4
               
               
                  5
               
               
                   
               
            
                  
                              1.
                           
                           
                              Direktorius
                           
                        
               
                  1A
               
               
                  Direktorius
               
               
                  12 899,93
               
               
                   
               
               
                   
               
               
                   
               
               
                   
               
               
                   
               
            
                  
                              2.
                           
                           
                              Specialistai
                           
                        
               
                  2A
               
               
                  Pagrindinis ekspertas
               
               
                  9 180,47
               
               
                  9 732,92
               
               
                  10 281,99
               
               
                   
               
               
                   
               
               
                   
               
            
                  2B
               
               
                  Pagrindinis ekspertas
               
               
                  7 345,74
               
               
                  7 785,67
               
               
                  8 263,10
               
               
                  8 740,52
               
               
                  9 255,49
               
               
                   
               
            
                  2C
               
               
                  Ekspertas
               
               
                  6 424,96
               
               
                  6 830,79
               
               
                  7 233,20
               
               
                  7 639,03
               
               
                  8 085,13
               
               
                   
               
            
                  2D
               
               
                  Ekspertas
               
               
                  5 143,70
               
               
                  5 453,04
               
               
                  5 783,82
               
               
                  6 131,11
               
               
                  6 500,99
               
               
                   
               
            
                  
                              3.
                           
                           
                              Raštinės darbuotojas
                           
                        
               
                  3A
               
               
                  Pagrindinis asistentas
               
               
                  4 296,95
               
               
                  4 533,61
               
               
                  4 811,90
               
               
                  5 122,23
               
               
                  5 435,98
               
               
                   
               
            
                  3B
               
               
                  Sekretoriato asistentas
               
               
                  3 304,56
               
               
                  3 505,82
               
               
                  3 710,38
               
               
                  3 928,65
               
               
                  4 150,31
               
               
                   
               
            
                  3C.
               
               
                  Sekretorius
               
               
                  2 387,19
               
               
                  2 533,84
               
               
                  2 680,48
               
               
                  2 827,12
               
               
                  3 011,27
               
               
                   
               
            
                  
                              4.
                           
                           
                              Pagalbinis darbuotojas
                           
                        
               
                  4A
               
               
                  Techninis darbuotojas
               
               
                  1 947,27
               
               
                  2 056,39
               
               
                  2 165,54
               
               
                  2 278,06
               
               
                  2 424,71
               
               
                   
               
            Išskyrus 1A lygį, aukščiausią kiekvieno lygio pakopą turinčių darbuotojų skaičius neturi viršyti 25 % statute numatytų šio lygio darbo vietų.
   
   
      III PRIEDAS
      APMOKESTINIMO CENTRO NAUDAI SĄLYGOS IR TVARKA
      
                  1.
               
               
                  Pagal Tarnybos nuostatų 65 straipsnį, direktorius ir Centro darbuotojai, išskyrus vietos personalą, yra apmokestinami Centro naudai.
                  Mokestis kiekvieną mėnesį išskaičiuojamas iš Centro kiekvienam apmokestinamam asmeniui mokamų darbo užmokesčių ir tarnybinių priedų.
                  Tačiau į mokesčio bazę neįtraukiamos fiksuotos ar nefiksuotos sumos ir išmokos, kurios buvo išmokėtos su pareigų atlikimu susijusioms išlaidoms atlyginti.
               
            
                  2.
               
               
                  Šeimos ir socialinės paskirties išmokos, išskaičiuojamos iš pagrindinės apmokestinamos sumos.
               
            
                  3.
               
               
                  Suma, apskaičiuota taikant šio priedo 1 ir 2 dalių nuostatas, sumažinama 10 % profesinėms ir asmeninėms išlaidoms.
                  Papildomai išskaitoma suma, lygi dviem už išlaikomą vaiką gaunamoms išmokoms už kiekvieną apmokestinamo asmens išlaikomą vaiką ar asmenį.
                  Skaičiuojant mokesčio bazę, iš kiekvieno ekspatrijuoto darbuotojo darbo užmokesčio papildomai išskaitoma 16 %. Minimalus išskaitymas pagal šią nuostatą yra ne mažesnis kaip 200 EUR.
                  Visos pagal socialinės teisės aktus, kurie taikomi apmokestinamam asmeniui, sumokėtos sumos išskaičiuojamos iš mokesčio bazės, kaip apibrėžta 60–63 straipsniuose ir atitinkamose vidaus taisyklėse.
               
            
                  4.
               
               
                  Mokestis apskaičiuojamas nuo apmokestinamos sumos, gautos pritaikius 3 punktą neatsižvelgiant į 104 EUR neviršijančią dalį ir taikant šią mokesčio normą:
                  
                              —
                           
                           
                              0 % sumoms, mažesnėms nei
                           
                           
                              104 EUR.
                           
                           
                               
                           
                           
                               
                           
                        
                              —
                           
                           
                              8 % sumoms nuo iki
                           
                           
                              105 EUR.
                           
                           
                              —
                           
                           
                              1 605 EUR
                           
                        
                              —
                           
                           
                              10 % sumoms nuo iki
                           
                           
                              1 606 EUR.
                           
                           
                              —
                           
                           
                              2 212 EUR
                           
                        
                              —
                           
                           
                              12,5 % sumoms nuo iki
                           
                           
                              2 213 EUR.
                           
                           
                              —
                           
                           
                              2 536 EUR
                           
                        
                              —
                           
                           
                              15 % sumoms nuo iki
                           
                           
                              2 537 EUR.
                           
                           
                              —
                           
                           
                              2 880 EUR
                           
                        
                              —
                           
                           
                              17,5 % sumoms nuo iki
                           
                           
                              2 881 EUR.
                           
                           
                              —
                           
                           
                              3 478 EUR
                           
                        
                              —
                           
                           
                              20 % sumoms nuo iki
                           
                           
                              3 479 EUR.
                           
                           
                              —
                           
                           
                              3 515 EUR
                           
                        
                              —
                           
                           
                              22,5 % sumoms nuo iki
                           
                           
                              3 516 EUR.
                           
                           
                              —
                           
                           
                              3 840 EUR
                           
                        
                              —
                           
                           
                              25 % sumoms nuo iki
                           
                           
                              3 841 EUR.
                           
                           
                              —
                           
                           
                              4 152 EUR
                           
                        
                              —
                           
                           
                              27,5 % sumoms nuo iki
                           
                           
                              4 153 EUR.
                           
                           
                              —
                           
                           
                              4 475 EUR
                           
                        
                              —
                           
                           
                              30 % sumoms nuo iki
                           
                           
                              4 476 EUR.
                           
                           
                              —
                           
                           
                              4 789 EUR
                           
                        
                              —
                           
                           
                              32,5 % sumoms nuo iki
                           
                           
                              4 790 EUR.
                           
                           
                              —
                           
                           
                              5 113 EUR
                           
                        
                              —
                           
                           
                              35 % sumoms nuo iki
                           
                           
                              5 114 EUR.
                           
                           
                              —
                           
                           
                              5 424 EUR
                           
                        
                              —
                           
                           
                              40 % sumoms nuo iki
                           
                           
                              5 425 EUR.
                           
                           
                              —
                           
                           
                              5 748 EUR
                           
                        
                              —
                           
                           
                              45 % sumoms, didesnėms nei
                           
                           
                              5 749 EUR.
                           
                           
                               
                           
                           
                               
                           
                        Mokesčio dydis suapvalinamas iki artimiausio vieneto.
                  Pirmiau nurodytos mokesčio sumos pateikiamos tokios, kokios buvo taikomos 2003 m. liepos 1 d.
               
            
                  5.
               
               
                  Nukrypstant nuo 3 ir 4 punktų, darbo viršvalandžiams kompensuoti mokamos sumos apmokestinamos tokia mokesčio norma, kuri mėnesį prieš išmokant buvo taikoma didžiausiai darbuotojo apmokestinamo darbo užmokesčio daliai.
                  Išeitinės išmokos po to, kai sumažinamos pagal pirmų trijų 3 dalies pastraipų nuostatas, apmokestinamos tokiu tarifu, kuris yra lygus dviem trečiosioms paskutinio atlyginimo išmokėjimo metu buvusio santykio tarp:
                  
                              —
                           
                           
                              mokėtinos mokesčio sumos
                              ir
                           
                        
                              —
                           
                           
                              1, 2 bei 3 punktuose nustatytos pagrindinės apmokestinamos sumos.
                           
                        
            
                  6.
               
               
                  Kai apmokestinama suma apima trumpesnį nei vieno mėnesio laikotarpį, taikoma tokia mokesčio norma, kokia būtų taikyta atitinkamo mėnesio mokėjimui.
                  Kai apmokestinama išmoka apima ilgesnį nei vieno mėnesio laikotarpį, apskaičiuojant mokestį išmoka paskirstoma tolygiai visiems tiems mėnesiams, su kuriais susijusi.
                  Koreguojamosios išmokos, nesusijusios su mėnesiu, kurį jos išmokamos, apmokestinamos taikant tokią mokesčio normą, kokia būtų joms taikoma, jeigu jos būtų išmokėtos tinkamu laiku.
               
            
                  7.
               
               
                  Komitetas priima bet kurias šiame priede numatytų nuostatų taikymui reikalingas priemones.
                  Centro direktorius atsako už šių nuostatų įgyvendinimą.
                  Jei būtina, jis gali remtis analogiškais susijusiais nuostatais, taikomais Europos Bendrijų pareigūnams, ypač 1968 m. vasario 29 d. Tarybos reglamentu (EEB, Euratomas, EAPB) Nr. 260/68, nustatančiu apmokestinimo Europos Bendrijų naudai sąlygas ir tvarką (1)
                  
               
            
         (1)  OL L 56, 1968 3 4, p. 8. Reglamentas su paskutiniais pakeitimais, padarytais Reglamentu (EB, Euratomas) Nr. 1750/2002 (OL L 264, 2002 10 2, p. 15).
   
   
      IV PRIEDAS
      TAIKINIMAS
      1 straipsnis
      Taikinimo sritis
      Centro darbuotojų ar direktoriaus ir Centro ginčai gali būti sprendžiami taikinimu pagal šias procedūrines taisykles.
      2 straipsnis
      Sąvokų apibrėžimai
      Šiose procedūros taisyklėse, išskyrus tą atvejį, kai kontekste numatyta kita reikšmė:
      
                  —
               
               
                  AKR valstybė: valstybė, priklausanti Afrikos, Karibų ir Ramiojo vandenyno valstybių grupei, pasirašiusiai Kotonu susitarimą;
               
            
                  —
               
               
                  valstybė narė: Europos Sąjungos valstybė narė,
               
            
                  —
               
               
                  teismas: Tarptautinės darbo organizacijos Administracinis teismas,
               
            
                  —
               
               
                  Susitarimas: AKR–EB pasirašytas Kotonu partnerystės susitarimas,
               
            
                  —
               
               
                  Ministrų taryba: Kotonu susitarime nurodyta AKR–EB ministrų taryba,
               
            
                  —
               
               
                  Komitetas: AKR–EB ambasadorių komitetas,
               
            
                  —
               
               
                  Vykdomoji taryba: Žemės ūkio ir kaimo bendradarbiavimo techninio centro vykdomoji taryba,
               
            
                  —
               
               
                  Centras: Žemės ūkio ir kaimo bendradarbiavimo techninis centras,
               
            
                  —
               
               
                  Tarnybos nuostatai: Žemės ūkio ir kaimo bendradarbiavimo techninio centro tarnybos nuostatai,
               
            
                  —
               
               
                  ieškovas: šalis, kurios iniciatyva pradedama taikinimo procedūra, kitai šaliai pranešant apie prašymą taikyti taikinimo procedūrą ir pareikštus reikalavimus,
               
            
                  —
               
               
                  atsakovas: taikinimo procedūros šalis, kuriai pareikšti reikalavimai,
               
            
                  —
               
               
                  šalis: taikinimo procedūros ieškovas arba atsakovas.
               
            3 straipsnis
      Pranešimas ir terminų nustatymas
      1.   Kiekvienas šios procedūros taisyklėse numatytas pranešimas yra pateikiamas registruotu laišku arba įteikiamas asmeniškai, abiem atvejais – kartu su prašymu patvirtinti apie gautą pranešimą ir nurodyti datą. Pranešimas laikomas gautu tą dieną, kurią pranešimas pateikiamas tokiu būdu. Jeigu adresatas negauna pranešimo dėl savo kaltės arba atsisako patvirtinti jį gavęs, tai tolygu pranešimo gavimo patvirtinimui.
      2.   Pagal šias taisykles skaičiuojant laiką, šis laikotarpis prasideda kitą dieną nuo pranešimo, informacijos ar pasiūlymo gavimo. Jeigu paskutinė šio laikotarpio diena pranešime, informacijoje ar pasiūlyme nurodytu adresu yra valstybinė šventė ar nedarbo diena, laikotarpis pratęsiamas iki pirmos po jos einančios darbo dienos. Tačiau minėtu laikotarpiu pasitaikančios valstybinės šventės ir nedarbo dienos į pastarąjį įskaitomos.
      4 straipsnis
      Taikinimas
      1.   Bet kuriuo metu prieš pateikdamas skundą Tarptautinės darbo organizacijos Administraciniam teismui, asmuo, turintis teisę prašyti išspręsti ginčą, gali prašyti pritaikyti taikinimo procedūrą pagal šios procedūros taisykles.
      2.   Jeigu ginčas kyla tarp direktoriaus ir Centro, ieškovas gali pateikti Komitetui prašymą skirti taikintoją.
      Komitetas turi skirti taikintoją ne vėliau kaip per šešiasdešimt dienų nuo prašymo gavimo.
      3.   Jeigu ginčas kyla tarp darbuotojo ir Centro, ieškovas gali pateikti Vykdomajai tarybai prašymą skirti taikintoją. Taikintojas turi būti paskirtas ne vėliau kaip per keturiasdešimt penkias dienas.
      4.   Negali būti paskirtas taikintoju vienos iš Susitarimą pasirašiusių valstybių pilietybės neturintis asmuo.
      5.   Per trisdešimt dienų nuo pranešimo apie taikintojo paskyrimą gavimo šalis, prašanti taikyti taikinimo procedūrą, praneša apie savo prašymą kitai šaliai ir taikintojui.
      Prašyme trumpai išdėstomi ieškovo argumentai bei pridedamos atitinkamų raštų bei dokumentų kopijos.
      6.   Gavusi pranešimą apie prašymą, kita šalis per 30 dienų pateikia taikintojui ir ieškovui atsakymą į ieškovo argumentus.
      7.   Taikintojo tyrimas yra vykdomas kuo neoficialiau ir greičiau, jeigu teisingas ir objektyvus ginčo sprendimas tai leidžia, ir yra grindžiamas nešališku kiekvienos šalies išklausymu. Kiekvienai šaliai gali atstovauti ar jai padėti jos pasirinktas įgaliotas asmuo.
      8.   Išnagrinėjęs bylą, taikintojas šalims pateikia ginčo sprendimo nuostatas.
      9.   Jeigu priimamas sprendimas, taikintojas sudaro ir pasirašo sprendimo protokolą. Šį protokolą pasirašo šalys, tokiu būdu nurodydamos savo sutikimą. Tokia tvarka pasirašytas sprendimo protokolas įpareigoja šalis.
      10.   Tokia tvarka pasirašyto sprendimo protokolas įteikiamas šalims.
      11.   Jeigu sprendimas nepriimamas per keturis mėnesius nuo taikintojo paskyrimo, šalys turi teisę dėl ginčo sprendimo kreiptis į Tarptautinės darbo organizacijos Administracinį teismą. Tokiu atveju tai, kas įvyko taikinimo procedūros metu, jokiu būdu neturi pažeisti kurios nors iš teismo šalių teisių.
      12.   Jeigu taikinimo procedūra sužlunga, byla gali būti per tris mėnesius perduota nagrinėti Tarptautinės organizacijos Administraciniam teismui.
   
   
      V PRIEDAS
      TARNYBOS NUOSTATŲ 4 STRAIPSNYJE NUMATYTŲ ORGANŲ SUDĖTIS IR VEIKLOS SĄLYGOS
      1 SKIRSNIS
      Personalo komitetas
      Personalo komitetą sudaro personalo nariai, o jų tarnybos laikotarpis yra trys metai. Visi personalo nariai turi teisę balsuoti ir būti renkami slaptu balsavimu.
      Rinkimų į Personalo komitetą ir jo darbo sąlygas Personalo asociacijos darbo tvarkos taisyklėse nustato personalo narių Generalinė asamblėja.
      Personalo komiteto narių sudėtis užtikrina, kad būtų atstovaujama visoms 7 straipsnyje numatytoms kategorijoms, ir kiek galima geriau atspindi jungtinį Centro AKR ir ES pobūdį.
      Personalo komiteto rinkimai galioja, jei dalyvauja du trečdaliai balso teisę turinčių personalo narių. Tačiau jei šios proporcijos nėra, kitas balsavimas galioja, jei dalyvauja dauguma balso teisę turinčių personalo narių.
      Pareigos, kurių imasi Personalo komiteto nariai ir personalo nariai, kuriuos Personalo komitetas paskyrė į pagal Tarnybos nuostatus ar Centro įsteigtas institucijas, laikomos jų įprastos tarnybos dalimi. Tai, jog atliekamos šios pareigos, niekaip negali pakenkti susijusiam asmeniui.
      2 SKIRSNIS
      Įdarbinimo/paaukštinimo komitetas
      Direktorius paskiria Įdarbinimo/paaukštinimo komitetą nuspręsti dėl kiekvienos biudžete numatytos darbo vietos ar paaukštinimo.
      Personalo komitetas jame dalyvauja stebėtojo teisėmis.
      Įdarbinimo/paaukštinimo komiteto sudėtis ir veiklos sąlygos apibrėžiamos vidaus taisyklėse.